**รายงานการประชุมสภาองค์การบริหารส่วนตำบลกระดังงา**

**สมัยสามัญที่ ๔/2562 ครั้งที่ 1**

**วันที่ ๑๔ พฤศจิกายน ๒๕๖๒ เวลา ๑๓.๓๐ น.**

**องค์การบริหารส่วนตำบลกระดังงา**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1.2.3.4.5.6.7. ๘. | นายโกศล รักษ์วงศ์นายถาวร แสงอรุณ นายปรีชา มุสิกพงศ์นางพนาวรรณ อิสระ นางประชิต ทองปานดีนายเจะแหล๊ะ สระถึงนายสุทนต์ แสงมณี น.ส.นทวรรณ แก้วมรกฎ | ประธานสภา อบต.สมาชิกสภา อบต. หมู่ที่ ๒สมาชิกสภา อบต. หมู่ที่ ๒ สมาชิกสภา อบต. หมู่ที่ ๓สมาชิกสภา อบต. หมู่ที่ ๕สมาชิกสภา อบต. หมู่ที่ ๖สมาชิกสภา อบต. หมู่ที่ ๗เลขานุการสภา    | โกศล รักษ์วงศ์ถาวร แสงอรุณปรีชา มุสิกพงศ์พนาวรรณ อิสระประชิต ทองปานดีเจะแหล๊ะ สระถึงสุทนต์ แสงมณีนทวรรณ แก้วมรกฎ  |  |

 **ผู้ไม่มาประชุม**

 ๑. นายวีระเดช เพชรดี สมาชิกสภา อบต. หมู่ที่ ๖ ขาด

 ๒. นายจรูญ กาญจนเพ็ญ สมาชิกสภา อบต. หมู่ที่ ๑ ลา

 ๓. นายอำนวย ทองอยู่ สมาชิกสภา อบต. หมู่ที่ ๑ ขาด

 ๔. นายนพดล ละม้าย สมาชิกสภา อบต. หมู่ที่ ๓ ลา

 ๕. นายลิขิต สีทะนน สมาชิกสภา อบต. หมู่ที่ ๔ ลา

 ๖. นายอาภรณ์ ติ้นเส้ง สมาชิกสภา อบต. หมู่ที่ ๕ ลา

 ๗. น.ส.สิริพร ช่วยเพชร สมาชิกสภา อบต. หมู่ที่ ๗ ขาด

 **ผู้เข้าร่วมประชุม**

1. นายสุธรรม ไชยแก้ว นายก อบต. สุธรรม ไชยแก้ว
2. นายอภิวัฒน์ ไชยแก้ว รองนายก อบต. อภิวัฒน์ ไชยแก้ว
3. นายศักดิ์ศรี บำรุงกร รองนายก อบต. ศักดิ์ศรี บำรุงกร
4. นางสาววิชชุตา สังขพันธุ์ เลขานุการนายก อบต. วิชชุตา สังขพันธุ์

เมื่อที่ประชุมพร้อม นายโกศล รักษ์วงศ์ ประธานสภาฯ ประธานที่ประชุมกล่าวเปิดการประชุมเวลา ๑๓.๓๐ น. และอ่านหนังสือเชิญประชุม สมัยสามัญที่ ๔/๒๕๖๒ วันที่ ๑๔ พฤศจิกายน 2562 เวลา ๑๓.๓๐ น.

**ระเบียบวาระที่ 1** ประธานแจ้งที่ประชุมทราบ

 - ประธานสภาแจ้งสมาชิก อบต. ลาการประชุมสภาฯ จำนวน ๔ คน คือ

 สมาชิก อบต. ม.๑ นายจรูญ กาญจนเพ็ญ,นายนพดล ละม้าย สมาชิก อบต, ม.๓,

 นายอาภรณ์ ติ้นเส้ง สมาชิก อบต.ม.๕ และนายลิขิต สีทะนน สมาชิก อบต.ม.๔

 - อำเภอสทิงพระ ขอความร่วมมือ อบต. จัดตั้งชุดปฏิบัติการจิตอาสาภัยพิบัติ จำนวน

 ๕๐- ๑๐๐ คน ทาง อบต.กระดังงา จึงจะขอแต่งตั้งสมาชิก อบต.ทุกท่านร่วมเป็น

 ชุดปฏิบัติการจิตอาสา ร่วมกับผู้บริหาร ซึ่งรายละเอียดจะแจ้งให้ทราบต่อไปว่าจะ

 เตรียมอะไรบ้าง

 มติที่ประชุม ที่ประชุมรับทราบ

**ระเบียบวาระที่ 2** รับรองรายงานการประชุมครั้งที่แล้ว

มติที่ประชุม มีมติรับรองรายงานการประชุมสภาสมัยวิสามัญที่ ๔/2562 ครั้งที่ 1 เมื่อวันที่

 ๒๕ ตุลาคม 2562

**ระเบียบวาระที่ 3** กระทู้ถาม

 ไม่มี

 **ระเบียบวาระที่ 4** เรื่องที่เสนอที่ประชุมเพื่อทราบ/พิจารณา

 ๑. การสรุปผลการดำเนินงานของปีงบประมาณ ๒๕๖๒ ที่ผ่านมา

ประธานสภาฯ รายละเอียดต่างๆขอเชิญผู้บริหารอธิบาย เพิ่มเติมก่อนที่สมาชิกจะสอบถามเพิ่มเติม

นายก อบต. เรียนท่านประธานสภาฯ ก่อนอื่นก็จะขอแจ้งที่ประชุมทราบว่าปกติการประชุมในครั้งนี้ต้องเป็นการขอจ่ายขาดเงินสะสม เพียงแต่ว่าเมื่อเดือนตุลาคม ที่ผ่านมา ทางกระทรวงมหาดไทยได้มีหนังสือแจ้งท้องถิ่นทั่วประเทศ ให้มีการจ่ายขาดเงินสะสมกระตุ้นการใช้จ่ายเงิน โดยมีกรอบการใช้จ่ายเงินที่เปิดกว้างมากขึ้นสามารถจ่ายได้หลายทางและต้องประชุมให้เสร็จภายในเดือนตุลาคม ซึ่งที่ประชุมสภาฯ ก็มีการประชุมจ่ายขาดกันแล้วเมื่อครั้งที่ผ่านมาหลายๆโครงการ แต่เมื่อกำหนดสมัยประชุมสามัญ ไว้แล้วก็ต้องมีการประชุม และในวันนี้ทางผู้บริหารจึงได้สรุปผลการดำเนินการต่างๆของปีที่ผ่านมาว่าทำอะไรไปบ้าง แล้วเสร็จไปแล้วและกำลังดำเนินการอยู่ มีรายรับ รายจ่ายเท่าไร ตลอดจนแจ้งยอดผู้สูงอายุและ ผู้พิการ,ผู้ป่วยเอดส์ ของตำบลกระดังงา ที่มียอดเป็นปัจจุบันที่จ่ายเงินอยู่ในงบประมาณ ๒๕๖๓ รายละเอียดอื่นๆขอให้ท่านสมาชิกฯ สอบถาม

ประธานสภาฯ ขอเชิญสมาชิกสอบถาม และวันนี้จะไม่มีการลงมติเห็นชอบ หรืออนุมัติ เพียงแต่รับทราบการรายงานผลการปฏิบัติงานของผู้บริหาร เท่านั้น

เลขานุการสภาฯ เรียนท่านประธานสภาฯ,ท่านสมาชิก และผู้บริหาร เมื่อยังไม่มีท่านสมาชิกสภาท่านใดสอบ

 ถามเพิ่มเติม ดิฉันก็จะขอเพิ่มเติมในฐานะเจ้าหน้าที่งบประมาณ ขอสรุปอีกครั้งตามเอกสาร

 ที่แจกไป คือ รายรับจริงประกอบรายงานรับ – จ่ายจริง ณ วันที่ ๓๐ กันยายน ๒๕๖๒

 ซึ่งสิ้นปีงบประมาณแล้วทุกท่านดูว่าหมวดภาษีอากร อบต.กระดังงา มีรายรับจริงเกิน

เลขานุการสภาฯ ประมาณการไว้ คือประมาณการ ๒๖๖,๕๐๐ บาท รับจริง ๒๗๖,๓๖๖.๘๐ บาท หมวดค่าธรรมเนียม ค่าปรับฯ ประมาณการไว้ ๗๐,๕๐๐ บาท รับจริงเพียง ๓๒,๒๔๕.๑๐ บาท หมวดรายได้จากทรัพย์สิน (ดอกเบี้ย/ค่าเช่า) ประมาณการไว้ ๑๒๔,๐๐๐ บาท รับจริง ๑๖๖,๓๙๐.๒๙ บาท หมวดรายได้เบ็ดเตล็ด (ค่าขายแบบแปลน,ค่าขายเศษของ เป็นต้น) ประมาณการไว้ ๔๒,๕๐๐ บาท แต่รับจริง ๘๐,๒๐๐ บาท และรายได้ที่รัฐบาลจัดเก็บให้ ซึ่งเป็นยอดเงินส่วนใหญ่ เช่น ภาษีสรรพสามิต,ภาษีธุรกิจเฉพาะ,ค่าภาคหลวงปิโตรเลียม,ค่าภาคหลวงแร่ เป็นต้น ประมาณการไว้ ๒๐,๙๙๑,๕๐๐ บาท รับจริง ๑๘,๘๕๒,๔๐๗,๗๒ บาท ซึ่งจะน้อยกว่าที่ประมาณการรายรับไว้ แต่มีรายรับรวมทั้งปีน้อยกว่าประมาณการไว้ แต่ อบต.กระดังงา ก็สามารถบริหารจัดการในเรื่องต่างๆได้ ตลอดจนสามารถจัดทำโครงการต่างๆตามข้อบัญญัติได้ครบ ทั้ง ๗ หมู่บ้าน ยกเว้น ม.๗ เท่านั้นที่ไม่สามารถดำเนินการได้เนื่องจากติดขัดเรื่องการอุทิศที่ดินที่จะทำโครงการ ส่วนรายได้อื่นที่รัฐบาลอุดหนุนให้เช่น กองการศึกษาฯ กองสวัสดิการฯ เป็นอาหารกลางวัน,อาหารเสริมนม,ค่าตอบแทนครู,พนักงานจ้างฯ บางส่วน และเงิน ยังชีพผู้สูงอายุ ผู้พิการ เอดส์ และเป็นเงินในการจัดทำโครงการต่างๆของ อบต. ก็มีการตั้งงบประมาณใกล้เคียงกับที่รับจริงปี พ.ศ. ๒๕๖๑ โดยมีการประมาณการไว้ในปี พ.ศ. ๒๕๖๒ จำนวน ๑๔,๕๐๐,๐๐๐ รับจริง ๑๔,๕๒๒,๙๐๑ บาท สรุปประมาณการงบประมาณปี พ.ศ. ๒๕๖๒ มีรายรับจริง ๓๓,๙๓๐,๕๑๐.๙๑ บาท จ่ายจริง ๓๒,๕๐๔,๒๑๗.๑๙ บาท เอกสารงบแสดง ผลการดำเนินงานจ่ายจริงจากเงินรายรับ ตั้งแต่วันที่ ๑ ตุลาคม ๒๕๖๑ – ๓๐ กันยายน ๒๕๖๒ ซึ่งจะมีแยกการใช้จ่ายเป็นแผนงานแต่ละแผนงานรวมที่ดำเนินการ ๘ แผนงาน เช่น แผนงานทั่วไป,แผนงานการศึกษาฯ,แผนงานเคหะและชุมชน,แผนงานงบกลาง เป็นต้น ซึ่งในแบบฟอร์มจะแยกเป็นรายรับเท่าไร รายจ่ายจริงอยู่เท่าไรอยู่ในแผนงานใดบ้าง คือ ประมาณการรายรับไว้ ๓๖,๐๐๐,๐๐๐ บาท แต่รับจริง ๓๓,๙๓๐,๕๑๐.๙๑ บาท

 และเอกสารที่เกี่ยวกับจำนวนผู้สูงอายุ,ผู้พิการ,ผู้ป่วยเอดส์ ที่เป็นยอดจริงของปีงบประมาณ ๒๕๖๓ ที่ทาง อบต.กระดังงา จ่ายเงินจริงเริ่มในเดือนตุลาคม ที่ผ่านมา ยอดผู้สูงอายุคือ ๗๘๓ คน ยอดเงินที่จ่ายในแต่ละเดือนประมาณ ๕๓๗,๐๐๐ บาท, ผู้พิการ คือ ๑๕๖ คน ยอดเงินที่จ่ายในแต่ละเดือนประมาณ ๑๒๔,๘๐๐ บาท ผู้ป่วยเอดส์ คือ ๑๐ คน ยอดเงินที่จ่ายในแต่ละเดือนประมาณ ๕,๐๐๐ บาท

ประธานสภาฯ และสำหรับในเรื่อง นี้ในวาระนี้จะไม่มีการลงมติเห็นชอบหรืออนุมัติในเรืองดังกล่าวเพราะผู้บริหาร เพียงแต่รายงานให้ทราบเท่านั้น ดังนั้น มีสมาชิกฯ ท่านใดถามรายละเอียดเพิ่มเติมหรือไม่ ก่อนที่จะแจ้งที่ประชุมรับทราบ

 แต่ถ้าทุกท่านดูตามเอกสารที่ส่งไปกับวาระการประชุมก็มีรายละเอียดสมบูรณ์แล้ว

 ถ้าไม่มี ขอมติที่ประชุมรับทราบการรายงานผลในเรื่องดังกล่าวตามเอกสารที่แนบ

มติที่ประชุม รับทราบ

 ๒. การขอเปลี่ยนแปลงรายละเอียดโครงการติดตั้งเครื่องออกกำลังกายข้างสระวัด พังเถียะ หมู่ที่ ๖

ประธานสภาฯ เชิญทางผู้บริหาร ชี้แจงรายละเอียดโครงการดังกล่าว

นายก อบต. เรียนท่านประธานสภาฯ ตามที่ทางผู้บริหาร ได้มีการประชุมสภาสมัยวิสามัญที่ ๔/๒๕๖๒

 ครั้งที่ ๑ เมื่อวันที่ ๒๕ ตุลาคม ๒๕๖๒ ที่ผ่านมา โดยที่ประชุมได้มีมติอนุมัติให้มีการทำ

 โครงการติดตั้งเครื่องออกกำลังกาย จำนวน ๑๙ ตัว บริเวณข้างสระพังเถียะ ม.๖ (ข้างวัดพังเถียะ) จำนวนเงิน ๔๙๙,๖๐๐ บาท โดยมีการวางเครื่องออกกำลังกายบนพื้น คสล.

นายก อบต. จำนวน ๑๙ จุด (เป็นแท่งปูน) และจากการที่การกำหนดรูปแบบนั้นก็พบปัญหาที่ ม.๗ ที่เคย

 มีการทำรูปแบบวางเครื่องออกกำลังกายดังกล่าวเมื่อมีหญ้างอกบริเวณฐานคอนกรีต

 จะตัดหญ้ายากมาก และทาง สมาชิก อบต. ในพื้นที่ทั้ง ๒ ท่านก็มีการปรึกษากันแล้ว

 ว่า ถ้ามีการเปลี่ยนแปลงเป็นแบบเทฐานคอนกรีตเต็มพื้นที่จะดีกว่า การดูแลทำความสะอาด

 ตัดหญ้าก็ง่ายกว่ามาก ดังนั้น ทาง อบต.ม.๖ (รองประธานสภาฯ) จึงได้ประสานกอง

 ช่างในการขอแก้ไขแบบ และทางผู้บริหารจึงนำ เรื่องเข้าเสนอสภาเพื่อขอแก้ไข โดย

 เพียงแต่เพิ่มพื้นที่เป็นลานคอนกรีตกว้าง ๔.๐๐ เมตร ยาว ๑๕.๐๐ เมตร

 หนา ๐.๑๕ เมตร ติดตั้งเครื่องออกกำลังกาย จำนวน ๑๘ ตัว จำนวนเงิน

 ๔๗๘,๙๐๐ บาท

ประธานสภาฯ ขอเชิญสมาชิก ม.๖ ชี้แจงเพิ่มเติมหรืออธิบายสนับสนุนผู้บริหาร หรือคัดค้านการ

 นำเสนอของผู้บริหารฯ ก็ได้

นายเจะแหล๊ะ สระถึง เรียนท่านประธานสภาฯ ในส่วนของการอธิบายเพิ่มเติม กระผมเห็นด้วยตามที่นายก

ส.อบต.ม.๖ อธิบาย เพราะใช้งาน สะดวกกว่า ดูแลความสะอาดดีกว่า

เลขานุการสภาฯ เรียนท่านประธานสภาฯ ดิฉันขออธิบายเพิ่มเติม ในฐานะเจ้าหน้าที่งบประมาณ ตามที่

 ก่อนที่จะมีการแก้ไข สมาชิก อบต.ม.๖ (รองประธานสภา) ก็ได้มาถามดิฉันในเรื่องนี้

 แล้ว ก่อนที่จะเสนอให้ผู้บริหารนำเสนอเปลี่ยนแปลงต่อสภาฯ แต่สมาชิก อบต.ม.๖

 ก็ต้องอธิบายให้สภาฯ ทราบด้วย เพราะเป็นเจ้าของพื้นที่ แต่วันนี้ สมาชิก อบต.ม.๖

 อีกท่านไม่ได้เข้าร่วมประชุม (รองประธานสภาฯ) แต่สมาชิกฯ ทั้ง ๒ ท่านก็มีการ

 พูดคุยกัน (ทางโทรศัพท์) แล้วว่าเห็นควรให้มีการแก้ไข เพราะเรื่องนี้เกิดจาก ความ

 ต้องการของสมาชิกฯ พื้นที่เองอยากให้มีการแก้ไขเพื่อไม่ให้เกิดปัญหาเหมือนหมู่ที่ ๗

 ทางผู้บริหารจึงนำเสนอสภาให้พิจารณา (รายละเอียดตามเอกสารที่แนบ)

ประธานสภาฯ จะมีสมาชิกฯ ท่านใดซักถามเพิ่มเติม หรือไม่ ถ้าไม่มีขอมติที่ประชุมอนุมัติแก้ไข

 เปลี่ยนแปลงโครงการติดตั้งเครื่องออกำลังกายข้างสระพังเถียะของหมู่ที่ ๖ โดยแก้ไข

 พื้นที่เป็นลานคอนกรีตกว้าง ๔.๐๐ เมตร ยาว ๑๕.๐๐ เมตร หนา ๐.๑๕ เมตร

 ติดตั้งเครื่องออกกำลังกาย ๑๘ ตัว จำนวนเงิน ๔๗๘,๙๐๐ บาท

มติที่ประชุม อนุมัติให้แก้ไขเปลี่ยนแปลง ๖ เสียง ไม่เห็นด้วย ไม่มี งดออกเสียง ๑ เสียง

นายก อบต. เรียนท่านประธานสภาฯ และเพื่อสมาชิกฯ ทุกท่าน กระผมขอแจ้งเรื่องเพื่อทราบ

 เพิ่มเติมอีกเรื่อง คือ การสร้างบ้านของผู้พิการของ อบจ.สงขลา โดยผู้พิการต้องมี

 บัตรคนพิการ และรับเงินผู้พิการอยู่ ให้สมาชิกฯ ส่งเอกสารให้ทาง อบต.กระดังงา ใน

 วันศุกร์ หรือวันจันทร์ ทาง อบต.กระดังงา จะได้ส่งเอกสารให้ อบจ.สงขลา

 จะคัดเลือกอีกที และอีกเรื่องการเข้าร่วมรับรูปพระบรมฉายาลักษณ์ รัชกาลที่ ๑๐

 กับพระราชินี ซึ่งตำบลกระดังงา ได้รับมา ๑,๓๕๐ รูปตามจำนวนครัวเรือนในตำบล

 นายก อบต. และนายกทุกแห่งจะไปรับที่ศูนย์บริบาลผู้สูงอายุของ อบจ.สงขลา ในศุกร์ ที่ ๑๕

 พฤศจิกายน ๒๕๖๒ นี้

 มติที่ประชุม รับทราบ

 ระเบียบวาระที่ ๕ เรื่องด่วน

ไม่มี

 ระเบียบวาระที่ ๖ เรื่องอื่นๆ

 ประธานสภาฯ ในวาระนี้ใครมีเรื่องแจ้งที่ประชุมทราบ ขอเชิญ

 นายก อบต. ขอเชิญร่วมบริจาคเงินสมทบกองทุนพลเอกเปรม ติณสูลานนท์ สร้างอาคาร

 ผู้ป่วยโรงพยาบาลสงขลานครินทร์ (มอ.) และในอนาคตถ้ามีการจัดห้องประชุมใหม่

 เป็นอาคาร อบจ.สงขลา ส่วนหน้าที่ไม่มีการใช้ประโยชน์น่าจะดี เพราะห้องประชุม

 นี้มีหลายหน่วยงานใช้จนไม่มีความเป็นส่วนตัวของห้องประชุมสภาฯ

 เลขานุการสภาฯ ขอนำเสนอที่ประชุมเรื่อง การลาของสมาชิกในปี ๒๕๖๓ ขอให้สภากำหนดให้

 ชัดเจนเป็นรูปแบบที่มีการส่งเอกสารที่ถูกต้อง ตามระเบียบก่อนวันประชุม และจาก

 การที่เลขาสภาฯ ได้เข้าร่วมประชุมการอบรมสัมมนาของมหาวิทยาลัยธรรมศาสตร์

 กับกรมส่งเสริมการปกครองท้องถิ่น ระหว่าวันที่ ๗ - ๑๐ พ.ย. ๒๕๖๒ ที่ผ่านมา

 ปัญหาอย่างหนึ่งที่แต่ละที่พบและนำมาพูดคุยกัน คือห้องสภาฯ ที่สภาฯ ไม่มีห้องที่

 เป็นห้องทำงานที่ชัดเจน ทั้งที่อบต. แต่ละแห่งก็มีอายุไม่น้อย ๒๐ ปีแล้ว แต่ห้อง

 ของสภาท้องถิ่นหลายๆที่ยังๆไม่มีเลย และถ้ามีการต่อเติมอาคารของ อบต.กระดังงา

 ก็จะขอเป็นห้อง สภาอบต.กระดังงา สัก ๑ ห้อง

มติที่ประชุม รับทราบ

ประธานสภาฯ มีสมาชิกสภาฯ ท่านใดแจ้งเรื่องเพิ่มเติมหรือไม่ ถ้าไม่มี ขอปิดการประชุม

 ปิดประชุมเวลา ๑๔.๑๕ น.

 (ลงชื่อ)

 (นางสาวนทวรรณ แก้วมรกฎ) ผู้จดรายงานการประชุม

 เลขานุการสภาอบต.กระดังงา

 (ลงชื่อ)

 (นายโกศล รักษ์วงศ์)

 ประธานสภา อบต.กระดังงา

**คณะกรรมการตรวจรายงานการประชุม**

 (ลงชื่อ) จรูญ กาญจนเพ็ญ ประธานกรรมการ

 (นายจรูญ กาญจนเพ็ญ)

 (ลงชื่อ ปรีชา มุสิกพงศ์ กรรมการฯ (ลงชื่อ) อาภรณ์ ติ้นเส้ง กรรมการฯ

 (นายปรีชา มุสิกพงศ์) (นายอาภรณ์ ติ้นเส้ง)